cyanic-selkie/wikianc huggingface dataset:
Κράτηγος
Η θέση Κράτηγος βρίσκεται στην ανατολική ακτή της Λέσβου, σε απόσταση 8 χλμ. Ν. της Μυτιλήνης. Κατά τη διάρκεια των εκσκαφών για τη δημιουργία του διαδρόμου του αεροδρομίου του νησιού αποκαλύφθηκε το 1951 σύνολο χαλκών, αργυρών και χρυσών αντικειμένων των παλαιοχριστιανικών χρόνων. Τα νομίσματα και όσα σκεύη φέρουν σφραγίδες χρονολογούνται στο διάστημα 605-629/30 μ. Χ., ενώ ο θησαυρός θα πρέπει να απεκρύβη στους χρόνους περί το 626 (έτος πολιορκίας της Κωνσταντινουπόλεως από τους Πέρσες και Αβαροσλάβους), περίοδο ιδιαιτέρως αυξημένης ανασφάλειας, κατά την οποία σημειώνεται η απόκρυψη πολύ μεγάλου αριθμού παρομοίων συνόλων. Τη διερεύνηση της περιοχής δαπάναις της Εταιρείας ανέλαβε το 1954 ο Επιμελητής, μετέπειτα Έφορος Αρχαιοτήτων Ανδρέας Βαβρίτσας. Ανεσκάφησαν δύο σημεία: ο χώρος εύρεσης του θησαυρού και ο ναΐσκος της Αγίας Παρασκευής, κτισμένος σε απόσταση 60μ. νοτιότερα. Στην πρώτη θέση δεν υπήρξαν ευρήματα. Στη δεύτερη εντοπίστηκαν δύο αρχαιότεροι (αχρονολόγητοι) ναοί κάτω από τον υφιστάμενο μονόχωρο της Αγίας Παρασκευής. Ο αμέσως παλαιότερος ναός που ανεσκάφη χαμηλότερα ήταν επίσης μονόχωρος με ημικυκλική αψίδα. Σε μεγαλύτερο βάθος αποκαλύφθηκε τρίκλιτη βασιλική με τρεις ημικυκλικές αψίδες στα Α. Στο εσωτερικό του ναού βρέθηκαν τρεις ακτέριστοι τάφοι. Στο νότιο κλίτος διαμορφωνόταν δεξαμενή ή βαπτιστήριο. Κατά τη διάρκεια της ανασκαφής ήλθαν επίσης στην επιφάνεια όστρακα και αρχιτεκτονικά μέλη της αρχαιότητας. Δεν θα πρέπει να αποκλειστεί η πιθανότητα να προέρχονται από τον αναφερόμενο από το Θουκυδίδη ναό του Μαλόεντος Απόλλωνος, η ακριβής θέση του οποίου όμως δεν έχει εντοπιστεί.
Γεωγραφικά και ιστορικά στοιχεία
Η θέση Κράτηγος βρίσκεται στην ανατολική ακτή της Λέσβου, σε απόσταση 8χλμ. Ν. της Μυτιλήνης. Κατά τη διάρκεια των εκσκαφών για τη δημιουργία του διαδρόμου του αεροδρομίου του νησιού αποκαλύφθηκε το 1951 σύνολο χαλκών, αργυρών και χρυσών αντικειμένων των παλαιοχριστιανικών χρόνων. Τα νομίσματα και όσα σκεύη φέρουν σφραγίδες χρονολογούνται στο διάστημα 605-629/30, ενώ ο θησαυρός θα πρέπει να απεκρύβη την ίδια εποχή, περί το 626 (έτος πολιορκίας της Κωνσταντινουπόλεως από τους Πέρσες και Αβαροσλάβους), περίοδο ιδιαιτέρως αυξημένης ανασφάλειας, κατά την οποία σημειώνεται η απόκρυψη πολύ μεγάλου αριθμού παρομοίων συνόλων.
Στο θησαυρό περιελήφθησαν:
Κατά τον Ι. Τουράτσογλου το αποκαλυφθέν σύνολο, καίτοι δεν περιλαμβάνει αντικείμενα της υψηλής ποιότητας άλλων σύγχρονών του θησαυρών, είναι μοναδικό, καθώς σε αυτό συνυπάρχουν σκεύη, αγγεία, νομίσματα, κοσμήματα και μία σφραγίδα. Δεν θα πρέπει να αποκλειστεί η πιθανότητα αυτό να έφτασε στη Λέσβο από τις απέναντι μικρασιατικές ακτές, όπου υπήρχαν οι οικονομικές δυνατότητες για την κτήση από ιδιώτες ή ιδρύματα μιας ευρύτερης ομάδας αντικειμένων αυτής της αξίας, από τα οποία επελέγη μέρος μόνο για να σταλεί στο νησί, που προφανώς προσέφερε μεγαλύτερη ασφάλεια. Από την ύπαρξη ορισμένων εκ των κοσμημάτων (χρυσές πόρπες, ψέλλιο με μονογράμματα ανήκον πιθανότατα σε αγόρι) συνάγεται ότι κάτοχος του θησαυρού ήταν οικογένεια υψηλών κρατικών αξιωματούχων.
Ανασκαφικές εργασίες
Η εύρεση των πολύτιμων αντικειμένων του θησαυρού το 1951 υπήρξε απολύτως τυχαία, καθώς στην περιοχή πραγματοποιούνταν εργασίες εκσκαφής για τη διαμόρφωση του διαδρόμου του αεροδρομίου Μυτιλήνης. Το ιδιαιτέρως σημαντικό αυτό εύρημα, η ύπαρξη αρχιτεκτονικών μελών σε επανάχρηση στην τοιχοποιία του νεώτερου ναϋδρίου της Αγίας Παρασκευής –κτισμένος σε απόσταση 60μ. Ν. του σημείου που εντοπίστηκε ο θησαυρός– και η προοπτική της οριστικής κατάχωσης του χώρου χάριν της λειτουργίας του αεροδρομίου, ώθησαν το 1954 στη δαπάναις της Εταιρείας διεξαγωγή έρευνας, την οποία ανέλαβε ο Επιμελητής, μετέπειτα Έφορος Αρχαιοτήτων Ανδρέας Βαβρίτσας.
Ανεσκάφησαν δύο σημεία: ο χώρος εύρεσης του θησαυρού και ο ναΐσκος και η ζώνη πέριξ αυτού. Στην πρώτη θέση δεν υπήρξαν ευρήματα· το εκσκαπτικό μηχάνημα είχε πιθανότατα ανασύρει κατά σύμπτωσιν το σύνολο των αποκρυβέντων σε βάθος 0,60μ. αντικειμένων με μία κίνηση. Στη δεύτερη θέση εντοπίστηκαν δύο αρχαιότεροι (αχρονολόγητοι) ναοί κάτω από τον υφιστάμενο της Αγίας Παρασκευής. Το νεώτερο ναΰδριο ήταν μονόχωρο, με ημικυκλική αψίδα. Κατά την καθαίρεση των τοίχων του περισυνελέγησαν τα μέλη κτηρίων της αρχαιότητας και των παλαιοχριστιανικών χρόνων που είχαν ενσωματωθεί σε αυτούς. Ο αμέσως παλαιότερος ναός (11,90 Χ 7μ.) που ανεσκάφη χαμηλότερα ήταν επίσης μονόχωρος με ημικυκλική αψίδα. Το δάπεδό του καλυπτόταν με ανισομεγέθεις μαρμάρινες πλάκες. Σε μεγαλύτερο βάθος αποκαλύφθηκε τρίκλιτη βασιλική (20 Χ 14μ.) με τρεις ημικυκλικές αψίδες στα Α. Στο εσωτερικό του ναού βρέθηκαν τρεις ακτέριστοι τάφοι, περιέχοντες μία ταφή έκαστος: οι δύο εξ αυτών στο κεντρικό κλίτος, σε απόσταση 1μ. ο ένας από τον άλλο, ήταν κατασκευασμένοι από μεγάλους ορθογώνιους λίθους· ο τρίτος, κοντά στη ΒΔ. γωνία, είχε τοιχώματα από αργολιθοδομή επιχρισμένη με υδραυλικό κονίαμα. Στο νότιο κλίτος, αμέσως στα Δ. της κόγχης του Διακονικού, διαμορφωνόταν δεξαμενή ή βαπτιστήριο (2,30 Χ 2μ.). Ο πυθμένας της, σε στάθμη κατά 0,50μ. χαμηλότερη του δαπέδου του ναού, έφερε επένδυση από πήλινες πλάκες και τα τοιχώματά της από πλάκες Φωκαίας. Πήλινοι αγωγοί στη βάση του δυτικού και του ανατολικού τοίχου εξασφάλιζαν αντιστοίχως την παροχή και την αποχέτευση του ύδατος. Σε μικρή απόσταση προς Δ. κατασκευάστηκε στα νεώτερα χρόνια λίθινο φρεάτιο, το οποίο παρελάμβανε τα ύδατα πηγής ευρισκομένης στα Δ. του ναού και μέσω πήλινων αγωγών τα διοχέτευε σε κινστέρνα κτισμένη στα Ν. αυτού. Κατά την ανασκαφή του 1954 ήλθαν στην επιφάνεια τα ακόλουθα κινητά ευρήματα:
Ως προς τα μέλη της παλαιοχριστιανικής περιόδου που απαντώνται σε επανάχρηση στην τοιχοποιία και των τριών επάλληλων ναών και στην επίχωση ο ανασκαφέας απέκλεισε το ενδεχόμενο να προέρχονται από την πλησιόχωρη βασιλική των Αργάλων λόγω ελλείψεως κοινών στοιχείων με τα σωζόμενα σε εκείνη. Κατά την ανασκαφική διερεύνηση ήλθαν επίσης στην επιφάνεια όστρακα της αρχαιότητας, το αναφερθέν κιονόκρανο και ο ηγεμόνας. Δεν θα πρέπει να αποκλειστεί η πιθανότητα να προέρχονται από τον αναφερόμενο από το Θουκυδίδη ναό του Μαλόεντος Απόλλωνος, η ακριβής θέση του οποίου όμως δεν έχει εντοπιστεί.
Αναφορές
http://ww2.archetai.gr/index.php?p=exchavations&poi=527&type=0&title=Κράτηγος
Μαελονήσι Χάλκης
Το Μαελονήσι ή Μαϊλονήσι  είναι βραχονησίδα του Αιγαίου, η οποία βρίσκεται στον θαλάσσιο χώρο μεταξύ Χάλκης και Αλιμιάς, στο σύμπλεγμα των Δωδεκανήσων μαζί με τη νησίδα Άγιο Θεόδωρο και τις βραχονησίδες Κάτω Πρασούα, Τσούκα και Σφύρα. Έχει έκταση 0,032 τ.χλμ. και έχει χαρακτηριστεί από το Ευρωπαϊκό Οικολογικό Δίκτυο NATURA 2000, ως Ζώνη Ειδικής Προστασίας για τα είδη: Αιγαιόγλαρος (Larus audouinii) και Μουστακοτσιροβάκος (Sylvia rueppelli). Το 1948, μετά την ενσωμάτωση των Δωδεκανήσων, αναφέρεται επίσημα στον σχετικό πίνακα "Νήσων, νησίδων και νησιδίων" του ΦΕΚ Α 39/1948. Το 2001 αναφέρεται να απογράφεται ως ξεχωριστός οικισμός. Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά υπάγεται στο Δήμο Χάλκης.
Παραπομπές
Κατηγορία:Βραχονησίδες της Χάλκης
Τζοβάννι Βιλλάνι
Ο Τζοβάννι Βιλλάνι (Giovanni Villani, περ. 1276 ή 1280 – 1348) ήταν Ιταλός τραπεζίτης, πολιτικός αξιωματούχος, διπλωμάτης και κυρίως χρονικογράφος, από τη Φλωρεντία, ο οποίος συνέγραψε το έργο Nuova Cronica (= «Νέα Χρονικά») πάνω στην ιστορία της Φλωρεντίας.
Βίος και έργο
Υπήρξε κορυφαίος πολιτικός της πόλεως-κράτους της Φλωρεντίας, αλλά αργότερα απέκτησε κακή φήμη και πέρασε ένα χρονικό διάστημα στη φυλακή ως αποτέλεσμα της χρεοκοπίας μιας εμπορικής και τραπεζικής εταιρείας για την οποία εργαζόταν. Το ενδιαφέρον του για τις οικονομικές λεπτομέρειες, τα στατιστικά δεδομένα και η πολιτική και ψυχολογική του διεισδυτική ματιά τον καθιστούν έναν από τους πλέον νεοτερικούς και «μοντέρνους» χρονικογράφους του ύστερου Μεσαίωνα σε ολόκληρη την Ευρώπη. Τα Χρονικά του θεωρούνται ως η πρώτη εισαγωγή της στατιστικής ως θετικού παράγοντα στην ιστορία.
Από την άλλη, ο ιστορικός Κένεθ Ρ. Μπάρτλετ του Πανεπιστημίου του Τορόντο σημειώνει ότι, σε αντίθεση με τους διαδόχους του της εποχής της Αναγεννήσεως, «το ότι βασίζεται σε στοιχεία όπως η Θεία Πρόνοια συνδέει τον Βιλλάνι στενά με την παράδοση του λαϊκού μεσαιωνικού χρονικού». Σε επαναλαμβανόμενα μοτίβα που δίνονται εμμέσως με αφορμή σημαντικά γεγονότα περιγραφόμενα στα Νέα Χρονικά, ο Βιλλάνι επίσης τονίζει τρεις παραδοχές για τη σχέση της αμαρτίας και της ηθικής με τα ιστορικά γεγονότα: το ότι η υπερβολή φέρνει την καταστροφή, το ότι οι δυνάμεις του ορθού και του λάθους βρίσκονται σε συνεχή αντιπαράθεση και το ότι τα γεγονότα επηρεάζονται απευθείας από το θέλημα του Θεού.
Ο Βιλλάνι είχε την ιδέα να συγγράψει τα Νέα Χρονικά μετά την παρουσία του στους εορτασμούς του «Ιωβηλαίου» στη Ρώμη το 1300 και τη σημείωση της σεβαστής ιστορίας αυτής της πόλεως. Στο έργο του περιγράφει τα γεγονότα του κάθε έτους, ακολουθώντας μια αυστηρώς γραμμική αφήγηση. Παρέχει σύνθετες λεπτομέρειες για πολλά σημαντικά ιστορικά γεγονότα της Φλωρεντίας και της ευρύτερης περιοχής της Τοσκάνης, όπως κατασκευαστικά προγράμματα, πλημμύρες, πυρκαγιές, λιμούς και βεβαίως πανδημίες.
Ενώ συνέχιζε τη συγγραφή των Νέων Χρονικών και τις τεράστιες ανθρώπινες απώλειες κατά την πανδημία της Μαύρης πανώλης το 1348, ο Βιλλάνι απεβίωσε από τη νόσο αυτή. Το έργο του στα Νέα Χρονικά συνεχίσθηκε από τον αδελφό του και τον ανεψιό του.
Εξωτερικοί σύνδεσμοι
Κατηγορία:Μεσαιωνικοί χρονικογράφοι Κατηγορία:Ιστορικοί του 14ου αιώνα Κατηγορία:Ιταλοί τραπεζίτες
Νηματωδοκτόνο
Ορισμένα νηματωδοκτόνα είναι τα : Ισοθειοκυανικό μεθύλιο, νταζομέτ, Αβερμεκτίνη.
Ιστορικά, το Άλντικαρμπ είναι καρβαμιδικό εντομοκτόνο που χρησιμοποιείται συνήθως στην καλλιέργεια πατάτας για τον έλεγχο των εδαφογενών νηματωδών. Ο μηχανισμός δράσης του βασίζεται σε αναστολή του ενζύμου χολινεστεράση. Πριν από το 1985, ο ανθεκτικός αλογονάνθρακας DBCP ήταν ευρέως χρησιμοποιούμενο νηματωδοκτόνο και υποκαπνιστικό του εδάφους. Τελικά η χρήση του απαγορεύτηκε επειδή συσχετίστηκε με στειρότητα μεταξύ των ανδρών εργαζομένων.
Υπάρχουν αρκετά φυσικά νηματωδοκτόνα. Ένα προϊόν πολυσουλφιδίου που προέρχεται από το σκόρδο είναι φιλικό προς το περιβάλλον και έχει εγκριθεί για χρήση στην Ευρωπαϊκή Ένωση (σύμφωνα με το Παράρτημα 1 του 91/414) ως νηματωδοκτόνο. Ένα άλλο κοινό φυσικό νηματωδοκτόνο λαμβάνεται από την Ινδική πασχαλιά, συγκεκριμένα από τα υπολείμματα που προκύπτουν κατόπιν πίεσης εν ψυχρώ των καρπών και των πυρήνων του δέντρου. Το ριζικό εξίδρωμα του κατιφέ (Ταγέτη) βρέθηκε, επίσης, ότι έχει νηματωδοκτόνο δράση. Και οι νηματωφάγοι μύκητες, όπως ο Παισιλομύκητας καταστέλλουν τα νηματώδη.
Αναφορές
Κατηγορία:Παρασιτοκτόνα
Ανδρέας Χατζηιωάννου
Ο Ανδρέας Χατζηιωάννου ήταν Ελληνοκύπριος δικηγόρος και πολιτικός. Διετέλεσε βουλευτής στην Εκλογική Περιφέρεια Λευκωσίας.
Βιογραφικά στοιχεία
Ο Ανδρέας Χατζηιωάννου γεννήθηκε στη Λάρνακα το 1916. Ομιλούσε, πέρα από την ελληνική, την αγγλική γλώσσα. Σπούδασε νομική, πολιτικές επιστήμες και οικονομικά. Εργάστηκε ως δικηγόρος και ως νομικός σύμβουλος.
Απεβίωσε το 2004.
Πολιτική διαδρομή
Εξελέγη βουλευτής στις Βουλευτικές εκλογές του 1970 με το Ενιαίον Κόμμα για την Β΄ Κοινοβουλευτική Περίοδο.
Πηγές
Κατηγορία:Βουλευτές Λευκωσίας Κατηγορία:Βουλευτές εκλεγμένοι με το Ενιαίο Κόμμα Κατηγορία:Κύπριοι δικηγόροι Κατηγορία:Βουλευτές Β΄ Κοινοβουλευτικής Περιόδου (Κύπρος)
Καικιλία της Σουηδίας (1807-1844)
Η Καικιλία της Σουηδίας (Cecilia av Sverige, 22 Ιουνίου 1807 - 27 Ιανουαρίου 1844) ήταν κόρη του Γουσταύου Δ΄ Αδόλφου της Σουηδίας.
Βιογραφία
Γεννήθηκε στις 22 Ιουνίου 1807 στη Στοκχόλμη, και ήταν το νεότερο παιδί και κόρη του Γουσταύου Δ΄ Αδόλφου της Σουηδίας και της Φρειδερίκης της Βάδης.
Γνώρισε τον Αύγουστο του Ολδεμβούργου το 1830 και μετά από μια ώρα συνομιλίας, αποφασίστηκε ο γάμος τους. Στις 5 Μαΐου 1831 έγινε ο γάμος τους στη Βιέννη, παρουσία του Φραγκίσκου Α΄ της Αυστρίας. Μαζί απέκτησαν τρία παιδιά:
Η Καικιλία είχε ενδιαφέρον για τον πολιτισμό. Ως Μεγάλη Δούκισσα του Ολδεμβούργου συνέθεσε τη μελωδία ενός ύμνου για το Ολδεμβούργο. Στο ύμνο προστέθηκαν αργότερα και στίχοι από τον Τέοντορ φον Κόμπε και ονομάστηκε «Heil dir, o Oldenburg». Το 1833, στήριξε την ίδρυση του πρώτου θεάτρου της πόλης, το οποίο σήμερα είναι το Κρατικό Θέατρο του Ολδεμβούργου. Ωστόσο, ποτέ δεν έγινε γνωστό ότι ήταν κοντά στον λαό του Ολδεμβούργου, όπου έζησε μια ζωή περιορισμένη στους κύκλους της βασιλικής αυλής.
Πέθανε στις 27 Ιανουαρίου 1844 από πυρετό, τέσσερις μέρες μετά την γέννηση του τρίτου της παιδιού στο Ολδεμβούργο σε ηλικία 36 ετών. Είναι θαμμένη στο Δουκικό Μαυσωλείο της Εκκλησίας της Αγίας Γερτρούδης του Ολδεμβούργου.
Γλυκέριος Μεδιολάνων
Ο Γλυκέριος (λατινικά:Glicerio) (... - Μιλάνο, 15 Σεπτεμβρίου 440) ήταν επίσκοπος του Μιλάνου, Μεδιολάνο τότε, από το 436 μέχρι τον θάνατό του. Είναι σεβαστός ως άγιος από την Καθολική Εκκλησία η οποία τον θυμάται στις 20 Σεπτεμβρίου.
Βιογραφία
Δεν υπάρχουν ιστορικές πληροφορίες για τον επίσκοπο Γλυκεριo, του οποίου η επισκοπή, σύμφωνα με τον Catalogus archiepiscoporum Mediolanensium, τοποθετείται μεταξύ αυτών του Μαρτίνου, που μαρτυρείται ιστορικά το 431 , και του Λαζάρου. Ο ίδιος κατάλογος του αναθέτει 18 χρόνια θητείας και λέει ότι κηδεύτηκε στις 15 Σεπτεμβρίου στην εκκλησία του Αγίου Ναζάνο.
Επιπλέον, ένα από τα Carmina του Φήλιξ Εννοδίου, που γράφτηκε πριν από το 521, είναι αφιερωμένο στον Γλυκέριο, στο οποίο ο Μιλανέζος επίσκοπος χαρακτηρίζεται ως «σεβάσμιος» και όπου αναφέρει τη συντομία της επισκοπής του (parvo vix tempore). Μάλιστα, παραδοσιακά του ανατίθενται μόνο τρία χρόνια θητείας, από τον Ιανουάριο του 436 έως τον Σεπτέμβριο του 438.
Τέλος, υπάρχει ένα περαιτέρω επικήδειο εγκώμιο του Γλυκέριου, που σώζεται σε χειρόγραφο της Βιβλιοθήκης Ambrosiana, γραμμένο από τον Τζοβάνι Μπατσίστα Φοντάνα (περίπου 1546-1580), και το οποίο ανήκει σε ένα αδημοσίευτο έργο, τη σειρά Historica Mediolanensium archiepiscoporum, που είχε ζητηθει από τον ίδιο τον Φοντάνα. Αυτό το κείμενο, αναφέρει την ταφή του Γλυκερίου στις 20 Σεπτεμβρίου, υπενθυμίζει ότι ο επίσκοπος «έδωσε βοήθεια στη Δύση και στη Λιβύη που ζητούσε βοήθεια», μια σημείωση πολύ ασαφής για να προσδιοριστεί ιστορικά.
Βιβλιογραφία
Κατηγορία:Επίσκοποι και Αρχιεπίσκοποι Μιλάνου Κατηγορία:Επίσκοποι του 5ου αιώνα Κατηγορία:Άγιοι της Ρωμαιοκαθολικής Εκκλησίας
Ζιζανιοκτόνο
μικρογραφία|250x250εσ|Αγριόχορτα που καταστέλλονται με ζιζανιοκτόνα Τα ζιζανιοκτόνα είναι χημικές ουσίες που χρησιμοποιούνται για τον έλεγχο των ανεπιθύμητων φυτών. Τα εκλεκτικά ζιζανιοκτόνα ελέγχουν συγκεκριμένα είδη ζιζανίων, ενώ αφήνουν την επιθυμητή καλλιέργεια σχετικά άθικτη, ενώ τα μη-εκλεκτικά ζιζανιοκτόνα μπορούν να χρησιμοποιηθούν για να καθαρίσουν χωματερές, βιομηχανικούς χώρους και εργοτάξια, σιδηροδρομικές γραμμές και αναχώματα από όλα τα φυτικά είδη με τα οποία έρχονται σε επαφή. Τα ζιζανιοκτόνα διακρίνονται ως προς την εμμονή (ή υπολειμματική δράση: πόσο καιρό το προϊόν παραμένει στη θέση του και ενεργό), τον τρόπο πρόσληψης (εάν απορροφάται μόνο από τα υπέργεια φυλλώματα, από τις ρίζες, ή άλλα μέσα), και το μηχανισμό δράσης (πώς λειτουργεί). Ιστορικά, προϊόντα όπως το κοινό αλάτι και άλλα μεταλλικά άλατα έχουν χρησιμοποιηθεί ως ζιζανιοκτόνα, αλλά, είναι πλέον ξεπερασμένα και σε ορισμένες χώρες κάποια έχουν απαγορευθεί λόγω της εμμονής τους στο εδάφος, την τοξικότητα και ανησυχίες για μόλυνση των υπόγειων υδάτων. Τα ζιζανιοκτόνα έχουν επίσης χρησιμοποιηθεί σε πολεμικές επιχειρήσεις και συρράξεις.
Τα σύγχρονα ζιζανιοκτόνα είναι συχνά συνθετικά μιμητικά των φυσικών φυτικών ορμονών, που παρεμβαίνουν στην ανάπτυξη των φυτών στόχων. Ο όρος οργανικό φυτοφάρμακο έχει καταλήξει να σημαίνει "ζιζανιοκτόνο που προορίζεται για βιολογική καλλιέργεια". Ορισμένα φυτά παράγουν τα δικά τους φυσικά ζιζανιοκτόνα, όπως το γένος Καρυδιά (καρύδια), ή το βρωμόδεντρο· αυτή η δράση και άλλες σχετικές χημικές αλληλεπιδράσεις, ονομάζονται αλληλοπάθεια. Λόγω της αντοχής στα ζιζανιοκτόνα - μια σημαντική έγνοια στη γεωργία - πολλά προϊόντα φυτοπροστασίας περιέχουν συνδυασμό ζιζανιοκτόνων με διαφορετικούς τρόπους δράσης. Για την ολοκληρωμένη διαχείριση επιβλαβών οργανισμών μπορούν να χρησιμοποιούνται ζιζανιοκτόνα παράλληλα με άλλες μεθόδους ελέγχου των παρασίτων.
Το 2007 οι παγκόσμιες δαπάνες για την φυτοπροστασία ανήλθαν σε €34,5 δισ.· εκ των οποίων τα ζιζανιοκτόνα ήταν το μεγαλύτερο μέρος των πωλήσεων με 40%, ακολουθούμενα από τα εντομοκτόνα, τα μυκητοκτόνα και άλλα είδη. Μικρότερες ποσότητες χρησιμοποιούνται στη δασοκομία, τα βοσκοτόπια, και τη διαχείριση των εκτάσεων που προστατεύονται ως οικότοποι άγριας πανίδας.
Ιστορία
Πριν από την ανακάλυψη των χημικών ζιζανιοκτόνων, χρησιμοποιούνταν παραδοσιακές μέθοδοι ελέγχου των ζιζανίων, όπως η ρύθμιση του pH εδάφους, της αλμυρότητας, ή της γονιμότητας. Ή μηχανικές μέθοδοι (όπως η άροση).
Τα πρώτα ζιζανιοκτόνα
μικρογραφία|2,4-D, το πρώτο χημικό ζιζανιοκτόνο, που ανακαλύφθηκε κατά τη διάρκεια του [[Β΄ Παγκόσμιος Πόλεμος|Δευτέρου Παγκοσμίου Πολέμου.]] Αν και οι έρευνες για τα χημικά ζιζανιοκτόνα ξεκίνησε στις αρχές του 20ου αιώνα, η πρώτη σημαντική ανακάλυψη ήταν το αποτέλεσμα ερευνητικής εργασίας στο Ηνωμένο Βασίλειο και τις ΗΠΑ, κατά τη διάρκεια του Δευτέρου Παγκοσμίου Πολέμου, για την πιθανή χρήση ζιζανιοκτόνων σε πολεμικές επιχειρήσεις. Το πρώτο σύγχρονο ζιζανιοκτόνο, 2,4-D, που ανακαλύφθηκε το 1940, σκότωνε ορισμένα πλατύφυλλα ζιζάνια στα δημητριακά χωρίς να βλάπτει τις καλλιέργειες.
Πολλές έρευνες της περιόδου επιδίωκαν τη βελτίωση της απόδοσης των καλλιεργειών. Από ανάλυση του εδάφους ως ένα δυναμικό σύστημα, παρά μια αδρανή ουσία, δοκιμάζονταν τεχνικές όπως η διάχυση. Με ποσοτικοποίηση της επίδρασης των διάφορων φυτικών ορμονών, των αναστολέων και άλλων χημικών στην ενεργότητα των μικροοργανισμών του εδάφους και εκτίμηση της άμεσης επίδρασης τους στην ανάπτυξη του φυτού ανακαλύφθηκαν αποτελεσματικά προϊόντα που διατέθηκαν για εμπορική χρήση μετά τον πόλεμο.
Το 2,4-D, που διατέθηκε στο εμπόριο το 1946, ήταν το πρώτο επιτυχημένο εκλεκτικό ζιζανιοκτόνο. Χρησιμοποιήθηκε για φυτοπροστασία σε καλλιέργειες σίτου, αραβόσιτου, ρυζιού, και άλλων δημητριακών επειδή σκοτώνει τα δικοτυλήδονα (πλατύφυλλα φυτά), και δεν βλάπτει τα μονοκοτυλήδονα (χόρτα).
Περαιτέρω ανακαλύψεις
Η οικογένεια των τριαζίνων, που περιλαμβάνει την ατραζίνη, εισήχθησαν κατά τη δεκαετία του 1950, Συσχετίζεται με ανησυχίες για μόλυνση των υπογείων υδάτων, επειδή δε διασπάται εύκολα (εντός ολίγων εβδομάδων) σε αλκαλικά εδάφη, παραμένουν κατάλοιπα που μεταφέρονται μακριά με τις βροχοπτώσεις και μολύνουν περιοχές.
Η γλυφοσάτη εισήχθη το 1974 ως μη εκλεκτικό ζιζανιοκτόνο και παράλληλα αναπτύχθηκαν καλλιεργούμενα φυτά ανθεκτικά στο ζιζανιοκτόνο. Η συνεργική δράση των δύο εδραίωσαν τη μέθοδο στα τέλη του 1990.
Ορολογία
Τα ζιζανιοκτόνα ταξινομούνται/ομαδοποιούνται με διάφορους τρόπους π. χ. ανάλογα με τη δραστικότητα, τον χρόνο εφαρμογής, τη μέθοδο εφαρμογής, το μηχανισμό δράσης, τη χημική οικογένεια.
Βιβλιογραφία
Κατηγορία:Βιοκτόνα Κατηγορία:Τοξικολογία Κατηγορία:Ρύπανση του εδάφους Κατηγορία:Παρασιτοκτόνα Κατηγορία:Ζιζανιοκτόνα
Θάνατοι τον Οκτώβριο του 1976
Παραπομπές
Κατηγορία:Θάνατοι το 1976
Αλαβαρδιέροι
thumb|upright|right|Μέλος της [[Ελβετική Φρουρά|Ελβετικής Φρουράς με την αλαβάρδα του. Οι αλαβαρδιέροι της Επτανήσου φορούσαν εξίσου φανταχτερές στολές, αλλά σε κόκκινο χρώμα.]] Οι αλαβαρδιέροι (alabardiere) ήταν ένοπλο σώμα, το οποίο χρησιμοποιούσαν ως φρουρά τους οι Προβλεπτές των Επτανήσων κατά τη διάρκεια της Ενετοκρατίας στα Επτάνησα. Η ονομασία τους προήλθε από την ιταλική λέξη αλαβάρδα, που ήταν η μεγάλη λόγχη την οποία κρατούσαν οι αλαβαρδιέροι και είχε διπλό άκρο παρόμοιο με δρεπάνι και τσεκούρι (πέλεκυ). Η λέξη αλαβαρδιέρος μπορεί συνεπώς να αποδοθεί ως «λογχοφόρος».
Οι αλαβαρδιέροι φορούσαν εντυπωσιακές στολές, χρυσοποίκιλτες, με έντονο κόκκινο χρώμα και με δύο μεγάλα «Η» (εκ του Heptanese), από ένα σε κάθε πλευρά του στήθους. Πολλά στοιχεία σχετικώς με την εμφάνισή τους μπορεί κάποιος να αντλήσει από τον πίνακα του Ζακυνθινού ζωγράφου Ιωάννη Κοραή (18ος αιώνας) που έχει ως θέμα τη λιτανεία του Αγίου Χαραλάμπους.
Πηγές
Αλαβαρδιεροι
Πέδρο Άρτσε
Ο Πέδρο Άρτσε Λαταπί (ισπ. Pedro Arce Latapí) είναι Μεξικανός ποδοσφαιριστής, ο οποίος αγωνίζεται ως μεσοεπιθετικός για τον Πανιώνιο.
Σταδιοδρομία
Ο Πέδρο Άρτσε γεννήθηκε στις 25 Νοεμβρίου 1991 στο Σαλτίγιο. Σε ηλικία 18 ετών μετακόμισε στη Βαρκελώνη, όπου και αγωνίστηκε στην ομάδα νέων της Φουντασιόν Μαρσέτ. Λίγο αργότερα υπέγραψε συμβόλαιο με την ελβετική ΦΚ Μπολμ, με την οποία αγωνίστηκε σε 10 αγώνες. Υπέγραψε το πρώτο του επαγγελματικό συμβόλαιο με την Βέροια, ενώ αγωνίστηκε ως δανεικός στην Αναγέννηση Γιαννιτσών και στον Α.Ο. Καβάλα.
Ο Άρτσε έκανε το επαγγελματικό του ντεμπούτο με τη Βέροια στην εντός έδρας νίκη με 2-0 επί της Νίκης Βόλου. Ο ίδιος παρέμεινε στη Βέροια μέχρι το 2017, οπότε και υπέγραψε συμβόλαιο με την Κλουμπ Αμέρικα στις 15 Ιουνίου.
Στις 6 Φεβρουαρίου 2019, ο Άρτσε υπέγραψε συμβόλαιο με τον Πανιώνιο. Ο ίδιος σκόραρε το πρώτο του γκολ με τον Πανιώνιο στο 66ο λεπτό του αγώνα με τον Άρη τη στιγμή που η ομάδα του αγωνιζόταν με 10 παίκτες. Ο αγώνας έληξε με σκορ 1-1.
Παραπομπές
Κατηγορία:Μεξικανοί ποδοσφαιριστές Κατηγορία:Ποδοσφαιριστές Π.Α.Ε. Βέροιας Κατηγορία:Ποδοσφαιριστές Αναγέννησης Γιαννιτσών Κατηγορία:Ποδοσφαιριστές Α.Ο. Καβάλα Κατηγορία:Ποδοσφαιριστές Κλουμπ Αμέρικα Κατηγορία:Ποδοσφαιριστές Πανιωνίου Κατηγορία:Μέσοι ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα
Βέρστι
Ένα βέρστι (верста, versta) είναι παρωχημένη Ρωσική μονάδα μήκους. Ορίζεται ως 500 σαζέν μακρύ, γεγονός που καθιστά ένα βέρστι ίσο με 1,0668 χιλιόμετρα (0,6629 μίλια, 3.500 πόδια).
Στην ελληνική γλώσσα, η πληθυντική μορφή της λέξης είναι βέρστια. Στα ρωσικά, η ονομαστική ενικού είναι versta.
Το συνοριακό βέρστι (межевая верста, προφέρεται μεζέβαγια βέρστι) είναι δύο φορές μακρύ σε σύγκριση με ένα βέρστι.
Τον 17ο αιώνα, η αξία του βέρστι ήταν 700 σαζέν ή 1,49 χιλιόμετρα, αλλά στην εποχή του Πέτρου του Μέγα η αξία του άλλαξε σε 500 σαζέν ή 1,067 χιλιόμετρα.
Στη Φινλανδία, το "βίρστα" ήταν αρχικά στα 1,069 χιλιόμετρα σύμφωνα με το Σουηδικό πρότυπο, αλλά το Ρωσικό βέρστι (1,0668 χιλιόμετρο) το αντικατέστησε μετά την προσάρτηση της Φινλανδίας στη Ρωσική Αυτοκρατορία το 1809. Το "βίρστα" αρχικά ήταν 600 σύλις (που αντιστοιχεί σε 1,781 μέτρα), αλλά μετά άλλαξε σε 500 σύλις, καθώς το ρωσικό σύλι έγινε μακρύτερο, στα 2,134 μέτρα. Μια συμπληρωματική μονάδα ήταν το πενινκούλμα, το οποίο ισούται με 10 "βίρστα" (βλέπε Φινλανδικές μονάδες μέτρησης). Η μετριοποίηση αντικατέστησε το "βίρστα" με το χιλιόμετρο τη δεκαετία του 1880.
Εξωτερικοί σύνδεσμοι
Κατηγορία:Ρωσία-επέκταση Κατηγορία:Μονάδες μήκους Κατηγορία:Ρωσία
Χέρμαν Σβαρτς
Ο Κάρλ Χέρμαν Αμάντους Σβαρτς (Karl Hermann Amandus Schwarz, 25 Ιανουαρίου 1843 – 30 Νοεμβρίου 1921) ήταν Γερμανός μαθηματικός, γνωστός για το έργο του στη μιγαδική ανάλυση.
Ζωή
Ο Σβαρτς γεννήθηκε στο Χέρμσντορφ της Σιλεσίας (τώρα Jerzmanowa, Πολωνία). Ήταν παντρεμένος με τη Μαρία Κούμμερ, που ήταν κόρη του μαθηματικού Έρνστ Έντουαρντ Κούμμερ (Ernst Eduard Kummer) και της Οτιλή Νε Μέντελσον (Ottilie née Mendelssohn) το γένος Μέντελσον (κόρη του Νέιθαν Μέντελσον και εγγονή του Μωυσή Μέντελσον). Ο Σβαρτς και η Κούμμερ είχαν έξι παιδιά.
Εργασία
Μεταξύ των έργων του Σβαρτς είναι το Bestimmung einer speziellen Minimalfläche, το οποίο  στέφθηκε από την Ακαδημία του Βερολίνου το 1867 και εκτυπώθηκε το 1871, και το Gesammelte mathematische Abhandlungen (1890).
Μεταξύ άλλων, ο Σβαρτς βελτίωσε την απόδειξη του θεωρήματος απεικόνισης του Riemann, ανέπτυξε μια ειδική περίπτωση της ανισότητας Κωσύ-Σβαρτς και έδωσε μια απόδειξη ότι η σφαίρα έχει μικρότερη επιφάνεια από οποιοδήποτε άλλο σώμα ίσου όγκου. Το έργο του επέτρεψε στον Emile Picard να δείξει την ύπαρξη λύσεων διαφορικών εξισώσεων ( Θεώρημα Picard–Lindelöf).
Το 1892, έγινε μέλος στην Ακαδημία Επιστημών του Βερολίνου και καθηγητής στο Πανεπιστήμιο του Βερολίνου, όπου μέσα στους μαθητές του περιλαμβάνονται οι Λιπότ Φεγιέ (Lipót Fejér), Πολ Κόεμπε (Paul Koebe) και Ερνστ Ζερμέλο (Ernst Zermelo). Συνολικά, επέβλεψε 20 διδακτορικούς φοιτητές.
Παραπομπές
Κατηγορία:Γερμανοί μαθηματικοί
Πετριχώρ
μικρογραφία|300x300εσ|Υγρό έδαφος μετά την βροχή Ως πετριχώρ ή πετριχώρας ονομάζεται η οσμή που αναδύεται από το έδαφος όταν πέφτουν πάνω του οι σταγόνες της βροχής. Η ετυμολογία της λέξης προκύπτει από τον συνδυασμό των ελληνικών λέξεων πέτρα και ιχώρ, όπου κατά την ελληνική μυθολογία ο ιχώρας ήταν το χρυσό υγρό που έρεε στις φλέβες των θεών αντί αίματος.
Πείραμα
Η απελευθέρωση της οσμής καταγράφηκε σε πείραμα του Τεχνολογικού Ινστιτούτου Μασαχουσέτης το 2015, και σύμφωνα με την έρευνα όταν η βροχή πέφτει σε πορώδες έδαφος, ο αέρας από τους πόρους σχηματίζει μικρές φυσαλλίδες οι οποίες ανεβαίνουν στην επιφάνεια και απελευθερώνουν αερολύματα, τα οποία είναι αυτά που μεταφέρουν τη μυρωδιά μαζί με βακτήρια του εδάφους. Η βροχή στην οποία οι σταγόνες πέφτουν με αργό ρυθμό απελευθερώνει μεγαλύτερη ποσότητα αερολυμάτων, κάτι που συμβαδίζει με την εμπειρική παρατήρηση πως ο πετριχώρας εμφανίζεται πιο συχνά μετά από βροχές μικρής έντασης.
Εξωτερικοί σύνδεσμοι
Κατηγορία:Βροχή Κατηγορία:Γεωχημεία Κατηγορία:Όσφρηση
Ηρακλής Χατζηηρακλέους
{{Πληροφορίες πολιτικού
Βουλής των Αντιπροσώπων (Εκλογική Περιφέρεια Αμμοχώστου)
Βιογραφικά στοιχεία
Ο Ηρακλής Χατζηηρακλέους γεννήθηκε στο Παραλίμνι το 1939. Ομιλούσε, πέρα από την ελληνική, την αγγλική γλώσσα. Την περίοδο 1973-1975 ήταν γενικός γραμματέας της Παγκύπριας Ένωσης Αγροτών.
Απεβίωσε το 1983.
Πολιτική διαδρομή
Εξελέγη βουλευτής στις Βουλευτικές εκλογές του 1970 με την Προοδευτική Παράταξη για την Β΄ Κοινοβουλευτική Περίοδο. Το 1974 αποχώρησε από την Προοδευτική Παράταξη και συνέχισε ως ανεξάρτητος για το υπόλοιπο της θητείας του.
Πηγές
Κατηγορία:Βουλευτές Αμμοχώστου Κατηγορία:Βουλευτές εκλεγμένοι με την Προοδευτική Παράταξη Κατηγορία:Κύπριοι συνδικαλιστές Κατηγορία:Βουλευτές Β΄ Κοινοβουλευτικής Περιόδου (Κύπρος)
Μην ενοχλείτε, παρακαλώ!
Το Μην ενοχλείτε, παρακαλώ! είναι γαλλική κωμική ταινία του 2014 σε σκηνοθεσία του Πατρίς Λεκόντ. Βασίζεται στο ομώνυμο θεατρικό έργο του Φλοριάν Ζελέρ.
Εξωτερικοί σύνδεσμοι
Κατηγορία:Γαλλικές ταινίες Κατηγορία:Γαλλικές κωμικές ταινίες Κατηγορία:Γαλλόφωνες ταινίες Κατηγορία:Ταινίες βασισμένες σε θεατρικά έργα Κατηγορία:Ταινίες του 2014 Κατηγορία:Ταινίες σε σκηνοθεσία Πατρίς Λεκόντ
Λάζαρος Μεδιολάνων
Ο Λάζαρος (λατινικά Lazzaro) (... - Μιλάνο, 449) ήταν επίσκοπος του Μιλάνου, Μεδιολάνο τότε, από το 440 μέχρι το θάνατό του. Είναι σεβαστός ως άγιος από την Καθολική Εκκλησία που τον θυμάται στις 14 Μαρτίου.
Βιογραφία
Λίγα είναι γνωστά για τον επίσκοπο Λάζαρο, ο Catalogus archiepiscoporum Mediolanensium, τον τοποθετεί μεταξύ μεταξυ του Γλυκέριου, που πέθανε στις 15 Σεπτεμβρίου 440 και του Ευσέβιου, που μαρτυρείται από το καλοκαίρι του 451. Ο ίδιος κατάλογος του αναθέτει 11 χρόνια θητείας και λέει ότι κηδεύτηκε στις 14 Μαρτίου στην εκκλησία του Αγίου Ναζάρο. Παραδοσιακά, η επισκοπική του θητεία ανατίθεται στα έτη 438-449.
Ένα από τα Carmina του Φήλιξ Εννοδίου, που γράφτηκε πριν από το 521, είναι αφιερωμένο στον Λάζαρο, στο οποίο ο Μιλανέζος επίσκοπος επαινείται «για τη σοβαρότητα με την οποία κατέστειλε, ακόμη και με ένα βλέμμα μόνο, το θράσος των κακών, ακόμη και μολονότι ήξερε πώς να δόση χρόνο για να δώσει κουράγιο σε όσους προσπάθησαν να μετανοήσουν»
Σύμφωνα με μια παράδοση που αναφέρεται από τον Baldassarre Oltrocchi, ο Λάζαρος ήταν υπεύθυνος για τη θεσμοθέτηση ειδικών λιτανειών για να κρατήσει τις επιδρομές των βαρβάρων μακριά από το Μιλάνο.
Βιβλιογραφία
Κατηγορία:Επίσκοποι και Αρχιεπίσκοποι Μιλάνου Κατηγορία:Επίσκοποι του 5ου αιώνα Κατηγορία:Άγιοι της Ρωμαιοκαθολικής Εκκλησίας
Λίμνη Αρπή
Η λίμνη Αρπή (Αρμενικά: Արփի լիճ) βρίσκεται στην επαρχία Σιράκ της Αρμενίας, στο οροπέδιο Ασότσκ στο βορειοδυτικό τμήμα της χώρας. Η λίμνη βρίσκεται σε υψόμετρο 2.025 μ. και έχει έκταση 220 τ.χλμ. Προέρχεται από τεκτονικό σεισμό ηφαιστείου.
Το 1951 κατασκευάστηκε φράγμα για τη δημιουργία της δεξαμενής της λίμνης Αρπής και αύξησε τεχνητά την φυσική κατάσταση των 4,5 χλμ., βάθους 1,6 μέτρων και όγκου 5 εκατομμυρίων κυβικών μέτρων. Το φράγμα της δεξαμενής έχει ύψος 10 μέτρων και μήκος 80 μέτρων. Η λιμνοδεξαμενή εκτείνεται σε μήκος 7,3 χλμ. και πλάτος 4,3 χλμ., με έκταση 20 τ.χλμ., βάθος 8 μ. και όγκο 30 εκατομμυρίων κυβικών μέτρων.
Η λίμνη Αρπή έχει γίνει το δεύτερο σημαντικότερο σώμα ύδατος στην Αρμενία, μετά τη λίμνη Σεβάν. Χρησιμοποιείται για άρδευση και παραγωγή υδροηλεκτρικής ενέργειας. Η λίμνη τροφοδοτείται από νερό που προκύπτει από την τήξη χιονιού ή πάγων και τέσσερα ρέματα, και είναι η πηγή του ποταμού Αχουριάν.
Η λίμνη έχει πλούσια χλωρίδα και πανίδα. Πρόκειται για προστατευόμενη περιοχή της Σύμβασης Ραμσάρ, και το 2009 δημιουργήθηκε εθνικό πάρκο γύρω από τη λίμνη. Το χειμώνα καλύπτεται από πάγο. Περισσότερα από 100 είδη πουλιών έχουν παρατηρηθεί γύρω από τη λίμνη Αρπή, γι 'αυτό και η περιοχή αναγνωρίστηκε ως Σημαντική Περιοχή για τα Πουλιά.
Παραπομπές
Κατηγορία:Λίμνες της Αρμενίας
Άνω Κίρρα Ξάνθης
Η Άνω Κίρρα είναι ημιορεινό χωριό της Θράκης στην Περιφερειακή Ενότητα Ξάνθης σε υψόμετρο 300 μέτρα, το οποίο βρίσκεται στο κέντρο του πρώην νομού σε απόσταση 16 χλμ. Β. από την Ξάνθη και 3 χλμ. ΝΑ. από τη Σμίνθη (έδρα δήμου). Το χωριό είναι κτισμένο στους δυτικούς πρόποδες του όρους Μελέτιος, ενώ δυτικά του χωριού περνάει ο ποταμός Κόσυνθος και η ΕΟ Ξάνθης - Εχίνου. Πολιτισμικά συμπεριλαμβάνεται στα Πομακοχώρια της Ξάνθης (όπως και όλα της περιοχής) και την περίοδο 1878 έως 1912 αναφερόταν να ανήκει στο βιλαέτι Aδριανούπολης, στο σαντζάκι Γκιουμουλτζίνας (Kομοτηνής) και στον καζά Ξάνθης. Ως οικισμός αναφέρεται επίσημα, μετά την απελευθέρωση, το 1961 να προσαρτάται στην τότε κοινότητα Μύκης. Σύμφωνα με το Σχέδιο Καλλικράτης υπάγεται στη δημοτική ενότητα Μύκης του Δήμου Μύκης και σύμφωνα με την απογραφή 2011 έχει πληθυσμό 34 κατοίκους.
Πηγές
Κατηγορία:Χωριά του νομού Ξάνθης Κατηγορία:Δήμος Μύκης Κατηγορία:Πομακοχώρια
Navios Maritime Holdings
Η Navios Maritime Holdings Inc. ("Navios") είναι μια παγκόσμια ναυτιλιακή και εφοδιαστική εταιρία που εστιάζεται στη μεταφορά και τη μεταφόρτωση εμπορευμάτων ξηρού φορτίου, όπως σιδηρομεταλλεύματος, άνθρακα και σιτηρών. Η Navios δημιουργήθηκε το 1954 από την US Steel για τη μεταφορά σιδηρομεταλλεύματος στις ΗΠΑ και την Ευρώπη. Από τότε, η Navios έχει διαφοροποιηθεί γεωγραφικά και επέκτεινε το φάσμα των επιχειρηματικών δραστηριοτήτων της.
Η Navios είναι εισηγμένη στο Χρηματιστήριο της Νέας Υόρκης ως "NYSE: NM".
Η Navios South American Logistics Inc. - είναι θυγατρική του ομίλου "Navios", διαθέτει ένα λιμάνι / αποθήκη μεταφόρτωσης στην Ουρουγουάη, λιμενική εγκατάσταση στην Παραγουάη και μια καλά οργανωμένη επιχείρηση φορτηγίδων και καμποτάζ για διάφορα προϊόντα.
Η Navios διατηρεί γραφεία στον Πειραιά, την Νέα Υόρκη-ΗΠΑ, στο Μοντεβιδέο-Ουρουγουάη, την Αμβέρσα-Βέλγιο, το Μπουένος Άιρες-Αργεντινή και την Ασουνσιόν-Παραγουάη. Ο Όμιλος Navios περιλαμβάνει εταιρίες Navios Maritime Partners LP, εισηγμένες στο Χρηματιστήριο της Νέας Υόρκης με το σύμβολο «NYSE: NMM» και Navios Maritime Acquisition Corporation, εισηγμένες στο Χρηματιστήριο της Νέας Υόρκης με το σύμβολο «NYSE: NNA». Συνολικά, ο όμιλος Navios ελέγχει 99 πλοία (ιδιόκτητα και μακροπρόθεσμα ναυλωμένα) και περίπου 10,7 εκατομμύρια dwt (70 πλοία ξηρού φορτίου χύδην = 7,4 εκατομμυρίων dwt και 29 πλοία τάνκερ = 3,3 εκατομμυρίων dwt).
Αναφορές
Κατηγορία:Ναυτιλιακές επιχειρήσεις
Ντόνσκι (περιφέρεια Ταμπόφ)
Το Ντόνσκογιε (Донское) είναι ένα χωριό στην επαρχία Ταμπόφ, στην περιφέρεια Ταμπόφ στη Ρωσία.
Γεωγραφική θέση
Το Ντόνσκογιε βρίσκεται στο νοτιοδυτικό μέρος της περιφέρειας Ταμπόφ. Επίσης, βρίσκεται στο νοτιοδυτικό μέρος της χώρας.
Ζώνες ώρας
αριστερά|100x100εσ Το χωριό χρησιμοποιεί την Ώρα Μόσχας. Η ζώνη ώρας είναι η UTC+3.
Κατηγορία:Ευρωπαϊκές πόλεις της Ρωσίας
Πίπα (αποσαφήνιση)
Το λήμμα Πίπα μπορεί να αναφέρεται στα ακόλουθα:
Μαλακιοκτόνο
Το μαλακιοκτόνο είναι φυτοφάρμακο που χρησιμοποιείται για την εξόντωση των μαλακίων. Χρησιμοποιείται στη γεωργία ή την κηπουρική για τον έλεγχο των γαστερόποδων παρασίτων, ιδιαίτερα των γυμνοσάλιαγκων και των σαλιγκαριών που βλάπτουν τις καλλιέργειες ή άλλα πολύτιμα φυτά με το να τρέφονται από αυτά.
Ορισμένα μαλακιοκτόνα είναι:
Παραπομπές
Κατηγορία:Παρασιτοκτόνα
Μπενουά Σοκάλ
Ο Μπενουά Σοκάλ (Benoît Sokal) ήταν Βέλγος συγγραφέα ς και σκιτσογράφος, σχεδιαστής κόμικς και προγραμματιστής βιντεοπαιχνιδιών. Γεννήθηκε στις 28 Ιουνίου 1954 στις Βρυξέλλε ς. Από τα τέλη της δεκαετίας του 1990, ο Sokal είναι γνωστός για τα κόμικς της σειράς "Επιθεωρητής Καναρντό" και τη σειρά παιχνιδιού περιπέτειας " Syberia ". Έγραψε και δημιούργησε το πρώτο του βιντεοπαιχνίδι "Amerzone".
Βιογραφία
Ο Σοκάλ σπούδασε στην Ανωτάτη Σχολή Τεχνών του Saint-Luc, στις Βρυξέλλες, μαζί με πολλούς σύγχρονους Βέλγους καλλιτέχνες κόμικ, όπως ο Φρανσουά Σούιτεν. Άρχισε να σχεδιάζει για το περιοδικό "À Suivre" το 1978. Δημιούργησε τη σειρά: "L`Inspecteur Canardo '' (Επιθεωρητής Καναρντό), που απεικονίζει έναν ανθρωπόμορφο, μοναχικό, εσωστρεφή, καταθλιπτικό ντετέκτιβ πάπια, με προδιάθεση για τα τσιγάρα, το αλκοόλ και τις μοιραίες γυναίκες, όλα αυτά πάνω από την εργασία του.
Από το 2008, ο Σοκάλ ασχολείται και πάλι με τα κόμικς, δημιουργώντας τη σειρά Kraa, ο πρώτος τόμος της οποίας δημοσιεύτηκε το 2010.
Τέλος, στις αρχές του 2017, κυκλοφόρησε το Syberia ΙΙΙ (Anuman Interactive/ Microids ) με την επιστροφή της γνωστής ηρωίδας Kate Walker.
Η βιβλιογραφία και τα παιχνίδια του διατίθενται στη βιβλιοθήκη πολυμέσων Octave Merlier του Γαλλικού Ινστιτούτου Ελλάδος
Βιβλιογραφία
μικρογραφία|Επίσκεψη του Benoît Sokal στο Γαλλικό Ινστιτούτο στο πλαίσιο του Φεστιβάλ κόμικς 2017
Εικόνες
Κατηγορία:Βέλγοι δημιουργοί κόμικς Κατηγορία:Βέλγοι συγγραφείς
Πρωθυπουργός της Γουινέας-Μπισσάου
Ο Πρωθυπουργός της Γουινέας Μπισσάου είναι ο αρχηγός κυβέρνησης στη Γουινέα-Μπισσάου, ο οποίος διορίζεται από τον Πρόεδρο της χώρας. Το αξίωμα συστάθηκε το 1973, με πρώτο κάτοχο τον Φρανσίσκο Μέντες, ο οποίος δολοφονήθηκε το 1978. Από το 1980 ως το 1982 η θέση ήταν κενή, ενώ καταργήθηκε το 1984 και επανήλθε το 1991. Επίσης, κενή έμεινε η θέση και το διάστημα από τις 14 ως τις 28 Σεπτεμβρίου του 2003 και από τον Απρίλιο ως τον Μάιο του 2012.
Δείτε επίσης
Πρωθυπουργος
Μιχαίας (προφήτης)
Ο Μιχαίας είναι πρόσωπο της Παλαιάς Διαθήκης ή αλλιώς Εβραϊκής Βίβλου (Τανάκ). Ανήκει στους μικρούς προφήτες της και έζησε κατά προσέγγιση το 748 - 696 π.Χ. Γεννήθηκε στη Μωρέσεθ (Moresheth-Gath) μία πόλη της φυλής του Ιούδα - o Ιερεμίας αποκαλλεί τον Μιχαία ως Μωραθίτη στο Ιερ. 33:18 - και έζησε στην Ιερουσαλήμ τα χρόνια των Ιωάθαμ, Άχαζ και Εζεκίου βασιλέων της Ιουδαΐας. Υπάρχει ομώνυμο βιβλίο της Παλαιάς Διαθήκης το οποίο αποτελείται από επτά κεφάλαια και αναφέρεται στις προφητείες του για την καταστροφή της Σαμάρειας (السامرة), την έλευση του Μεσσία και τέλος την πνευματική καθοδήγηση του λαού του Ισραήλ.
Όνομα
Το όνομά του κατά προσέγγιση σημαίνει "Ποιός είναι όμοιος του Γιαχβέ" (Μιχ. 7:18) και πηγάζει απο τις ίδιες ρίζες με το όνομα του Αρχάγγελου Μιχαήλ.
Το όνομα Μιχαίας αναφέρεται ξανά στην Βίβλο (Βασ. Γ' 22:8-28) αλλά δεν πρόκειται για το ίδιο πρόσωπο καθώς ο Μιχαίας εκείνος αναφέρεται ως γιος του Ιεμβλαά ο οποίος έζησε τον 9ο αιώνα π.Χ. (δηλαδή πριν τον προφήτη Μιχαία) και φονεύθηκε.
Προφητεία για Σαμάρεια
Ο Μιχαίας με λίγα λόγια ζητάει απο τον λαό της Σαμάρειας αλλά και όλες τις φυλές της γης να ακούσουν τον λόγο του Κυρίου απο το στόμα του. Προαναγγέλλει ότι ο Γιαχβέ θα βγεί απο τον οίκο του και θα κατέβει στην γη και θα περπατήσει στις κορυφές των όρων της και απο κάτω του θα καταστραφούν βουνά και κοιλάδες και η πόλη θα ξεριζωθεί απο τα θεμέλιά της. Αναγγέλλει επίσης πως όλα αυτά θα γίνουν εξαιτίας των αμαρτιών των Σαμαρειτών, απογόνων του Ιακώβ, και της ειδωλολατρίας τους και έτσι η Σαμάρεια θα γίνει έρημος μετά απο τις καταστροφές αλλά και την επίθεση των εχθρών της, οι οποίοι όχι μόνο θα καταστρέψουν την πόλη αλλά και τα είδωλα στα οποία μέχρι τώρα προσκυνούσαν, τα οποία έχουν αποκτηθεί με χρήματα της πνευματικής τους πορνείας. Ο προφήτης επίσης,κατα τα λεγόμενα, ρωτάει ρητορικά: "Και ποιές είναι οι αμαρτίες της φυλής του Ιακώβ; Όχι η Σαμάρεια; Και ποιές είναι των Ιουδαίων; Όχι η Ιερουσαλήμ;". (Μιχ. 1:2-7)
Προφητεία για Ιερουσαλήμ
Για την Ιερουσαλήμ δηλώνει ότι θα πέσει σε μεγάλο θρήνο και πένθος και ότι οι πολίτες δεν πρέπει να επαναπαύονται στις ηδονές τους και να μην χτίζουν την πόλη με γέλια και χαρές. Γιατί όπως τιμωρήθηκαν οι κάτοικοι της Σεναάν που δεν θρήνησαν για τον πόνο άλλων πόλεων έτσι θα συμβεί και με την ίδια. Προς το τέλος λέει στους κατοίκους της να κουρέψουν και να ξυρίσουν τα μαλλιά των μικρών παιδιών τους και να απλώσουν τα χέρια τους και να τα αγκαλιάσουν όπως ο αετός που έχουν χτυπηθεί τα φτερά του, γιατί τα παιδιά τους θα γίνουν αιχμάλωτοι σε μέρη μακρυά απο αυτούς. (Μιχ. 1:8-16)
Προφητεία για Βηθλεέμ
Στο 5ο κεφάλαιο του βιβλίου λέει τα εξής λόγια:
"Καὶ σύ, Βηθλεέμ, οἶκος τοῦ Ἐφραθά, ὀλιγοστὸς εἶ τοῦ εἶναι ἐν χιλιάσιν Ἰούδα· ἐκ σοῦ μοι ἐξελεύσεται τοῦ εἶναι εἰς ἄρχοντα ἐν τῷ Ἰσραήλ, καὶ αἱ ἔξοδοι αὐτοῦ ἀπ᾿ ἀρχῆς ἐξ ἡμερῶν αἰῶνος. διὰ τοῦτο δώσει αὐτοὺς ἕως καιροῦ τικτούσης τέξεται, καὶ οἱ ἐπίλοιποι τῶν ἀδελφῶν αὐτῶν ἐπιστρέψουσιν ἐπὶ τοὺς υἱοὺς Ἰσραήλ. καὶ στήσεται καὶ ὄψεται καὶ ποιμανεῖ τὸ ποίμνιον αὐτοῦ ἐν ἰσχύϊ Κύριος, καὶ ἐν τῇ δόξῃ ὀνόματος Κυρίου Θεοῦ αὐτῶν ὑπάρξουσι, διότι νῦν μεγαλυνθήσονται ἕως ἄκρων τῆς γῆς." (Μιχ. 5:1-3)
Επεξήγηση:
Με λίγα λόγια ο προφήτης αναφέρεται στην Βηθλεέμ (ή αλλιώς Εφραθά, που σημαίνει γόνιμη και προέρχεται απο την Εφράθ, σύζυγο του Χαλέβ και μητέρα του Ωρ στο Α Παρ. 2;19) ως μία πόλη που δεν έχει ούτε χιλίους κατοίκους αλλά από αυτή θα έλθει με δόξα ένας άντρας ο οποίος θα γίνει άρχοντας του ισραηλιτικού λαού. Αναφέρει επίσης ότι η αρχή και η ενέργεια του άντρα αυτού ξεπερνά την αρχή των ημερών της δημιουργίας του κόσμου. (Μιχ. 5:1-3)
Ο θρήνος του προφήτη
Στο 7ο και τελευταίο κεφάλαιο του βιβλίου ο προφήτης Μιχαίας λέει για τον εαυτό του αλλά και τον λαό του Ισραήλ ότι μοιάζουν με άνθρωπο που προσπαθεί να μαζέψει στάχυα μετά το θερισμό και σταφύλια μετά τον τρύγο, οπότε δεν υπάρχει κανένα καλό σταφύλλι. Λέει πως δεν υπάρχει μεταξύ τους καλός και ενάρετος άνθρωπος και καταδικάζει τις ενέργειες των αρχόντων της εποχής αλλά και τις σχέσεις που είχαν τα μέλη των οικογενειών μεταξύ τους (Μιχ. 7:1-6)
Αργότερα προσεύχεται στον Θεό λέγοντας ότι ως λαός θα πρέπει να αντέξουν την τιμωρία τους και να υπομείνουν την καταστροφή που έρχεται. Παραδέχεται στον Θεό ότι το λάθος είναι δικό τους και δηλώνει ότι έχει πίστη πως ο Θεός θα τους λυτρώσει στο τέλος. (Μιχ. 7:7-9)
Στο τέλος επισημαίνει πως ο Θεός θα δώσει την αλήθεια του στον Ιακώβ, το έλεός του στον Αβραάμ, όπως είχε ορκισθεί στους προγόνους των ανθρώπων κατά τους προηγουμένους καιρούς. (Μιχ. 7:20)
Σύγχρονη επιστημονική ερμηνεία
Ο Μιχαίας προφητεύει σαν να ήταν παρών στη συνάντηση μεταξύ του Ιεχωβά και των ουράνιων δυνάμεων. Ο Μάικλ Κούγκαν του Χάρβαρντ συγκρίνει την προφητεία του Μιχαία με εκείνη πολλών άλλων προφητών, συμπεριλαμβανομένου του οράματος του Θεϊκού Συμβουλίου του Ησαΐα. Στο Ιερεμίας 23, ο Γιαχβέ προειδοποιεί για ψευδείς προφητείες. Ωστόσο, ο Κούγκαν υποστηρίζει ότι σε αντίθεση με το 6ο κεφάλαιο του βιβλίου του Ησαΐα και το 23ο κεφάλαιο του βιβλίου του Ιερεμία, στο 22ο κεφάλαιο του Γ' Βασιλειών (ή Α' Βασιλέων της Τανάκ) οι ενέργειες του Ιεχωβά να επιτρέπουν ψευδείς προφητείες είναι σκόπιμες. Φαίνεται σαν ο Γιαχβέ να έχει ένα τελικό κίνητρο, και αυτό είναι για τον Αχαάβ να πεθάνει, στην περίπτωση αυτή κατά τη μάχη στο Ρεμμάθ Γαλαάδ (Ramoth-gilead).
Ο Π. Μ. Μόμπερλι από το Πανεπιστήμιο του Ντάραμ συζητά την προφητεία του Μιχαϊα στο "Ο Θεός Λέει Ψέματα στους Προφήτες Του; Η Ιστορία του Μιχαία ως μία δοκιμασία». (Does God Lie to His Prophets? The Story of Micaiah ben Imlah as a Test Case.). Στο άρθρο του, ο Μόμπερλι συζητά την εβραϊκή προφητεία ως «σχεσιακή και δεσμευτική γλώσσα που αναζητά απάντηση». Ο Μόμπερλι θέτει υπό αμφισβήτηση την ειλικρίνεια του Ιεχωβά, ιδίως σε σχέση με την ακεραιότητα, την έννοια της αγάπης και της συγχώρεσης του Θεού. Προτείνει ότι για τους ιστορικούς του Δευτερονόμιου που ήταν οι μεταγλωττιστές του κειμένου, η συμπόνια του Γιαχβέ απέδωσε με την πρόκληση και τη δέσμευση της ανθρώπινης βούλησης για μετάνοια και τον ερχομό αλλαγών. Η δυναμική της εξάρτησης και η θέληση του Κυρίου έχουν ρίζες στο γεγονός ότι ο Γιαχβέ γνώριζε απο πριν τι θα συμβεί όπως αποκαλύπτεται στο Γ' Βασιλέων 21:27-29.
Εορτασμός
Η Ορθόδοξη Εκκλησία τον θεωρεί άγιο και εορτάζει την μνήμη του 14 Αυγούστου εκάστου έτους.
Παραπομπές
Κατηγορία:Προφήτες της Εβραϊκής Βίβλου Κατηγορία:Προφήτες του Χριστιανισμού Κατηγορία:Άγιοι της Ορθόδοξης και της Ρωμαιοκαθολικής Εκκλησίας Κατηγορία:Προφήτες του Ιουδαϊσμού Κατηγορία:Χριστιανοί άγιοι από την Παλαιά Διαθήκη
Δωρόθεος Ντμπάρ
Ο Αρχιμανδρίτης Δωρόθεος Ντμπάρ (γενν. 1972, κατά κόσμον Ντζουμά Ζαούροβιτς Ντμπάρ) είναι Πρόεδρος του Συμβουλίου της Ιεράς Μητροπόλεως της Αμπχαζίας.
Νεανικά χρόνια
Γεννήθηκε το 1972 στην Αμπχαζία. Οι γονείς του, Ζαούρ και Κλάβα Ντμπάρ είχαν άλλα δύο παιδιά. Αφού τελείωσε τον κύκλο της μέσης εκπαίδευσης στο Γυμνάσιο Γουνταούτας της Αμπχαζία, εισήχθη στην Θεολογική Ακαδημία της Μόσχας, ετ. 1997-2001, βαθμός Άριστα για να παρακολουθήσει μαθήματα με απώτερο σκοπό την Ιεροσύνη. Σχολή Καλών Τεχνών του Σουχούμ (Αμπχαζία), ετ. 1988-1991, Πτυχίο. Θεολογικό Σεμινάριο της Μόσχας (Ρωσική Ομοσπονδία), ετ. 1993-1997, Πτυχίο.
Εξωτερικοί σύνδεσμοι
Κατηγορία:Ρώσοι κληρικοί Κατηγορία:Αμπχαζία
Σχέσεις Πολωνίας-Ταϊβάν
Υπό τις συνθήκες της πολιτικής της Ενιαίας Κίνας, η Πολωνία, όπως και τα περισσότερα έθνη στον κόσμο, δεν αναγνωρίζει την Ταϊβάν ως κράτος, αλλά αναγνωρίζει μόνο τη Λαϊκή Δημοκρατία της Κίνας ως τον μοναδικό εκπρόσωπο της Κίνας. Ωστόσο, δεν παίρνει θέση για το εάν η Ταϊβάν είναι μέρος αυτής της Κίνας. Ωστόσο, οι σχέσεις μεταξύ δύο χωρών έχουν επεκταθεί δραματικά και από τότε που η Πολωνία μετατράπηκε σε οικονομία της αγοράς μετά το 1990, η Ταϊβάν υπήρξε ένας από τους μεγαλύτερους ασιατικούς επενδυτές στην Πολωνία.
Παρ΄ όλα αυτά, έχουν αποστολές αντιπροσωπείας τους στις αντίστοιχες χώρες. Η Πολωνία έχει αποστολή αντιπροσωπείας στην Ταϊπέι, ενώ η Ταϊβάν έχει αποστολή αντιπροσωπείας στη Βαρσοβία.
Ιστορία
Η Πολωνία και η Κίνα είχαν δημιουργήσει σχέσεις μετά την αναβίωση της Πολωνίας το 1919, αλλά οι δύο χώρες δεν ανέπτυξαν μια ισχυρή σχέση λόγω της απόστασης. Μετά τις κομμουνιστικές καταλήψεις τόσο της Πολωνίας όσο και της ηπειρωτικής Κίνας, δεν υπήρξε επίσημη διπλωματική αποστολή μεταξύ των δύο κρατών. Η Κομμουνιστική Πολωνία θεωρούσε τη νεοϊδρυθείσα Λαϊκή Δημοκρατία της Κίνας ως τον μοναδικό αντιπρόσωπο της Κίνας, ενώ η Δημοκρατία της Κίνας που μετεγκαταστάθηκε στην Ταϊβάν ήταν εχθρική προς όλους τους κομμουνιστικούς παράγοντες.
Σύγχρονες σχέσεις
Από το τέλος του κομμουνισμού το 1989, η Πολωνία και η Ταϊβάν άρχισαν να δημιουργούν έναν ισχυρότερο και υποστηρικτικό δεσμό. Όντας σύμμαχοι των Ηνωμένων Πολιτειών και έχοντας απολαύσει ένα μεγάλο βαθμό επιτυχίας με δημοκρατικά ιδεώδη, τα δύο έθνη επιδιώκουν να αποκτήσουν ισχυρότερους δεσμούς.
NGC 3840
Ο NGC 3840 είναι σπειροειδής γαλαξίας ο οποίος απέχει περίπου 320 εκατομμύρια έτη φωτός και βρίσκεται στον αστερισμό Λέοντα. Τον ανακάλυψε ο αστρονόμος Χάινριχ ντ' Αρέ (Heinrich d'Arrest) στις 8 Μαΐου 1864 και ανήκει στο Σμήνος γαλαξιών του Λέοντα.
Σχέσεις Πολωνίας-Ταϊβάν
Σύγχρονες σχέσεις
Αρκετές οικονομικές συμφωνίες έχουν υπογραφεί μεταξύ των δύο εθνών, ιδίως η συμφωνία διπλής φορολογίας και η πρόσφατη συμφωνία ηλιακής ενέργειας.
NGC 3840
Διαθέτει άφθονα αποθέματα ουδέτερου ατομικού υδρογόνου (H I) και δεν αλληλεπιδρά βαρυτικά με άλλο γαλαξία. Ενδέχεται επίσης να έχει χαμηλής φωτεινότητας ενεργό γαλαξιακό πυρήνα (αγγλ. Low Luminosity Active Galactic Nucleus, LLAGN).
Σχέσεις Πολωνίας-Ταϊβάν
Σύγχρονες σχέσεις
Κατά τη διάρκεια της πανδημίας COVID-19, η Πολωνία δέχτηκε 500.000 μάσκες από την Ταϊβάν ως χειρονομία αλληλεγγύης.
NGC 3840
Εξωτερικοί σύνδεσμοι
Κατηγορία:Σπειροειδείς γαλαξίες Κατηγορία:Λέων (αστερισμός) 3840 36477 06702
Σχέσεις Πολωνίας-Ταϊβάν
Σύγχρονες σχέσεις
Στις 28 Ιανουαρίου 2021, η Ταϊβάν και η Πολωνία υπέγραψαν μια ολοκληρωμένη συμφωνία συνεργασίας στον τομέα της ποινικής δικαιοσύνης, η οποία περιλαμβάνει διατάξεις για την καταπολέμηση του διακρατικού εγκλήματος, την αυξημένη δικαστική συνεργασία και τα ανθρώπινα δικαιώματα και την προστασία του κράτους δικαίου. Αυτή ήταν η πρώτη τέτοια συμφωνία που υπεγράφη μεταξύ της Ταϊβάν και μιας ευρωπαϊκής χώρας.
Παραπομπές
Πολωνια Ταιβαν
Κίρρα Ξάνθης
Η Κίρρα είναι χωριό της Θράκης στην Περιφερειακή Ενότητα Ξάνθης, το οποίο βρίσκεται στο κέντρο του πρώην νομού σε απόσταση 15 χλμ. Β. από την Ξάνθη και 2 χλμ. Ν. από τη Σμίνθη (έδρα δήμου). Είναι κτισμένο δίπλα (ανατολικά) στον ποταμό Κόσυνθος, νότια της Σμίνθης, δυτικά της Άνω Κίρρας και πολιτισμικά συμπεριλαμβάνεται στα Πομακοχώρια της Ξάνθης (όπως και όλα της περιοχής). Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Μύκης. Σύμφωνα με το Σχέδιο Καλλικράτης υπάγεται στη δημοτική ενότητα Μύκης του Δήμου Μύκης και σύμφωνα με την απογραφή 2011 έχει πληθυσμό 170 κατοίκους.
Παραπομπές
Κατηγορία:Χωριά του νομού Ξάνθης Κατηγορία:Δήμος Μύκης Κατηγορία:Πομακοχώρια
Θεώρημα Πικάρ–Λίντελεφ
Στα μαθηματικά, στη μελέτη των διαφορικών εξισώσεων, το θεώρημα Πικάρ-Λίντελεφ, θεώρημα ύπαρξης του Πικάρ ή θεώρημα Κωσύ-Λίπσιτς είναι ένα σημαντικό θεώρημα για την ύπαρξη και μοναδικότητα των λύσεων για τις εξισώσεις πρώτης τάξης με αρχικές συνθήκες.
Το θεώρημα πήρε το όνομά του από τους Εμίλ Πικάρ, Ερνστ Λίντελεφ, Ρούντολφ Λίπτσιτς και Ωγκυστέν-Λουί Κωσύ.
f
είναι ομοιόμορφα Λίπσιτς συνεχής στο y (εννοώντας ότι η σταθερά Λίπσιτς μπορεί να θεωρηθεί ανεξάρτητη του t) και συνεχής στο t. Τότε, για κάποια τιμή
ε > 0
, υπάρχει μια μοναδική λύση
y(t)
Γουίλιαμ Χόλαντ
Παραπομπές
Κατηγορία:Αμερικανοί αθλητές του στίβου Κατηγορία:Δρομείς ταχύτητας Κατηγορία:Αθλητές του στίβου στους Θερινούς Ολυμπιακούς Αγώνες 1900
Θεώρημα Πικάρ–Λίντελεφ
στο πρόβλημα αρχικών τιμών στο διάστημα.
Η απόδειξη στηρίζεται στον μετασχηματισμό της διαφορικής εξίσωσης, και την εφαρμογή της θεωρίας σταθερού σημείου. Ολοκληρόνωντας και τις δύο πλευρές, κάθε συνάρτηση που ικανοποιεί τη διαφορική εξίσωση, πρέπει επίσης να ικανοποιεί και την ολοκληρωτική εξίσωση Μια απλή απόδειξη της ύπαρξης της λύσης προκύπτει από διαδοχικές προσεγγίσεις. Στο πλαίσιο αυτό, η μέθοδος είναι γνωστή ως προσέγγιση Πικάρ.
Θέτουμε και Στη συνέχεια, μπορεί να αποδειχθεί, χρησιμοποιώντας το θεώρημα σταθερού σημείου του Μπάναχ, ότι η ακολουθία των "προσεγγίσεων Πικάρ"